Bjarne Jensen (1944)

Bjarne Jensen (født 1944) er professor i økonomi (forvaltningsøkonomi) ved Høgskolen i Hedmark. Jensen er ansvarlig for faget forvaltningsøkonomi, som inngår i masterprogram i offentlig styring og ledelse (MPA). Jensens forskning er konsentrert om offentlig økonomi, finansiering, styring og organisering særlig knyttet til kommune- og helsesektoren og forholdet mellom egenregi og bruk av markedsstyring. Siden 2012 har professor Jensen vært fagredaktør for Fagbladet Økonomi og Samfunn.

Fra 1994–2006 var Jensen ansatt som administrerende direktør for Kommunekreditt Norge AS. I perioden fra 1999 til 2006 var han tilknyttet konsernledelsen i Eksportfinans, et selskap som finansierer norsk eksportvirksomhet mot offentlig garanti eller bankgaranti.

I årene 1990–1994 var Jensen rådmann i Bergen kommune. Han kom da fra stillingen som rådmann i Kristiansand kommune (1985–1990). Før Jensen tiltrådte som rådmann var han  tidlig på 80-tallet plan og budsjettsjef i Kristiansand kommune, og før det økonomikonsulent hos finansrådmannen i kommunen. I årene 1974–1977 var Jensen ansatt som førsteamanuensis ved Agder Distriktshøgskole, nå Universitetet i Agder. I 1968/69 og 1972–1974 var Jensen konsulent/førstekonsulent i Planleggingsavdelingen og Økonomiavdelingen i Finansdepartementet og Plan - og utredningsavdelingen i Sosialdepartementet.

Utdannelse 
 2006 kompetanse som professor i forvaltningsøkonomi ved Høgskolen i Hedmark
 1976 kompetanse som førsteamanuensis i økonomiske fag Agder Distriktshøgskole
 1974 kompetanse som amanuensis i økonomiske fag Agder Distriktshøgskole
 1971 Cand.oceon fra Universitetet i Oslo

Utredninger  
Jensen har deltatt i en rekke forsknings- og utredningsprosjekter, særlig innen kommunal virksomhet og finansvirksomhet. Blant annet kan nevnes:

 1995–1997: Jensen ledet en utredning om finansiering og brukerbetaling for pleie - og omsorgstjenester. Utredningen er publisert i NOU 1997:17 Finansiering og brukerbetaling for pleie - og omsorgstjenester. 

 1986–1990: I disse årene leder Jensen Kommunaldepartementets utvalg for budsjett – og regnskapsordning i kommunene.

 1984–1986: Jensen leder en nasjonal utredning om samordning av helse – og sosialtjenester mellom kommuner, fylkeskommuner og statlige myndigheter. Utredningen er publisert som NOU 1986:4 Samordning i helse - og sosialtjenesten.

 1981: Jensen var engasjert av Kommunaldepartementet for å utarbeide utredningen av kommunaløkonomisk styring i studien Kommunaløkonomisk Styring NOU 1982:9 Analysens hovedoppgave var å utrede de konkrete kommunaløkonomiske problemer, styringsutfordringene i kommunesektoren og ikke minst sammenhengen mellom statens styring og styringen i kommunene.  

Jensen har også vært medlem av utvalg som har utarbeidet nye lover for kommunale og fylkeskommunale foretak og interkommunale selskaper  NOU 1995-7, Om organisering av kommunal og fylkeskommunal virksomhet

Rapporter/bøker etter 2002 
 2013: Offentlig eller privat utbygging av velferdstjenester. (Foreløpig versjon) Høgskolen i Hedmark.
 2013: Kap 2 Helsereformene i et NPM perspektiv. Reformer i norsk helsevesen. Akademika
 2012: Helseutgifter i Norge. Ressursforbruk sammenlignet med andre land. Høgskolen i Hedmark 
 2010: Økonomiske og organisasjonsmessige utfordringer i helsesektoren
 2009: Kap. Helseforetakene. Offentlig tjenesteproduksjon eller forretning. Penger og verdier i helsetjenesten. Gyldendal Akademiske
 2009: System for offentlige regnskaper
 2008: Styring og organisering av offentlig velferdsgoder
 2007: Helseøkonomi. Høgskolen i Hedmark 
 2006: God regionreform. Høgskolen i Hedmark
 2005: Kommune - Norge-velferd og finansiering. Kommuneforlaget
 2003: Kommune - Norge - bedre enn sitt rykte. Kommuneforlaget
 2002: Kommunal formues – og finansforvaltning. Kommunekreditt

Eksterne lenker 

 Skaper mer byråkrati (Klassekampen 09.10.2013) 
 Kritiserte bruk av offisiell helsestatistikk (Dagens Medisin: 09.03.2013) 
 Fikk Støre uriasposten? (NRK Ytring 29.09.2012) 
 Professor seier det er ein myte at Noreg har små kommunar (Nationen 24.09.2012) 
 Helseministeren beskyldes for talljuks (Dagsavisen 29.02.2012) 
 Knuser myter om offentlig sektor (Fagforbundet 05.02.2013)

Norske professorer i økonomi
Rådmenn
Fødsler i 1944